63 



heftige Stormbyger søger Ungerne Ly under Moderens Vinger^ 

 hvad jeg saa ofte havde LejHghed til at iagttage. De spæde 

 Ungers Modstandskraft over for Kulde og barsk Vejr er efter 

 mine Erfaringer kun forholdsvis ringe. Saaledes fandt jeg en 

 Nat, da Temperaturen var 1° under Frysepunktet, ved Bredden 

 af en lille Sø et Kuld 2 — 3 Døgn gamle Unger, som med stor 

 Omhu kuredes af Moderfuglen. Efter at have taget de to af 

 Ungerne og anbragt disse i mit Kikkertfouderal, paa hvis Bund 

 jeg først udbredte nogle Bomuldsflager, gik jeg videre for at 

 bringe Ungerne levende om Bord. Da jeg imidlertid efter 15 

 Minutters Forløb saa til disse, laa de begge døende i Stivkrampe. 



I endnu højere Grad end under Rugningen udviser Sand- 

 løberen en forbavsende planmæssig Taktik, naar det gælder at 

 skærme Ungerne mod fjendtligt Indgreb. Medens jeg endnu 

 befandt mig 2 — 300 Meter fra Ungerne, ilede den aarvaagne Fugl 

 mig i Møde og søgte ved allehaande flagrende og krybende Be- 

 vægelser i modsat Retning at lede mig paa Vildspor, idet den 

 snart ængsteligt pibende som en Unge, snart arrigt snerrende 

 bestræbte sig for at henlede Opmærksomheden paa sig alene. 

 Af og til steg den meget højt til Vejrs for under en lynsnar, 

 retlinet Flugt at gøre sig usynlig bag et Fjæld, paa den mod- 

 satte Bred af en Sø o. s. v. Fra en helt anden Kant end den, 

 hvorfra den forsvandt, viste den sig snart atter lige foran mine 

 Fødder. Trak jeg mig endelig endnu længere bort fra Ungerne 

 og holdt mig i nogen Tid skjult i Terrainet, fløj Fuglen nogle 

 Gange ganske lavt og med langsom Flugt ned over det Sted, hvor 

 Ungerne under stedse urokkelig Stilhed, med fladt mod Jorden 

 trykket Legeme og udstrakt Hals og Hoved befandt sig. Først 

 naar Moderfuglen ansaa Faren for overstaaet, frembragte den 

 flyvende eller løbende i umiddelbar Nærhed af Ungerne en kort, 

 kvidrende Sang, ved hvilket Signal samtlige 4 Unger som ved 

 et Trylleslag rejste sig og begyndte at løbe omkring. Denne 

 højst ejendommelige »Sandløber-Sang«, som meget ligner Sangen af 

 Sylvia curruca, frembringer Fuglen kun i denne bestemte Situation. 



Saa længe Ungerne forholder sig roligt liggende paa Jorden 

 i den før nævnte Stilling, er de utroligt vanskelige at finde, 

 med mindre man fra sit Baghold ved Brug af Kikkert nøje har 

 mærket sig Stedet, hvor de sidst lod sig til Syne. Nogen egentlig 

 Dækning under Plantevækster, i Jordfordybninger, bag Sten eller 

 paa andre lignende naturlige Skjulesteder søger Ungerne ikke. 



